2ο δημοτικό Πολυγύρου

Γαλλικά, τάξεις : Ε’- ΣΤ

Bonjour, les enfants!

Αγαπημένα μου παιδιά των γαλλικών της Ε’ και της ΣΤ’ τάξης,

Εύχομαι να είσαστε όλοι πάρα πολύ καλά στην υγεία σας!

Θέλω να σας πω πως μου έχετε λείψει πολύ όλες αυτές τις μέρες που τα σχολεία είναι κλειστά και δεν βλεπόμαστε.

Καταλαβαίνω πόσο δύσκολο είναι για εσάς να είστε περιορισμένοι στα σπίτια σας όλο αυτό το διάστημα. Πιστέψτε με είναι δύσκολο για όλους μας. Δεν μπορούμε να ξέρουμε για πόσο ακόμα θα χρειαστεί να περιορίσουμε τις δραστηριότητές μας. Ας ευχηθούμε να μη κρατήσει πολύ.

Κάθε Τρίτη, όπως έχετε δει, θα βρίσκετε αναρτημένο το επαναληπτικό μας μάθημα στην ιστοσελίδα του σχολείου μας και στην e-class.

Αυτός είναι ένας πολύ καλός τρόπος να διατηρείτε την επαφή με το μάθημά μας και να προσπαθείτε να κάνετε τις εργασίες που σας προτείνω.

*Με την εγγραφή σας στο eclass (τη νέα ηλεκτρονική μας τάξη) θα αναζητήσετε τα γαλλικά στο «πεδίο» έγγραφα αριστερά στο μενού.*

Σας παρακαλώ, τις εργασίες, τις ερωτήσεις και τα σχόλιά σας να τα στέλνετε με μηνύματα μέσω του eclass.

Θα ετοιμάζετε ότι μπορείτε ανάλογα με τις δυνάμεις και το χρόνο σας χωρίς άγχος.

Καλή συνέχεια!

Η καθηγήτρια σας των γαλλικών, κυρία Νίκη Μανούδη.

